钦定古今图书集成/明伦汇编/官常典/第174卷 > 《刘领军封侯诏》〈为齐帝作〉前人
## 钦定古今图书集成/明伦汇编/官常典/第174卷 > 《刘领军封侯诏》〈为齐帝作〉前人

门下：“南国是式，事昺兴周，原鹿启土，义昭洪汉。领军
舅亲德之重，朝野式瞻。在昔中兴，任推心膂，哀疚眇
然，未堪多难，允赖徽猷，嗣隆宝业。”及衅起不虞，咫尺
宫禁，内参嘉谟，外宣戎略，密勿劬劳，诚力备尽，宗社
克固。“寔倚高谟，无言不雠，无德不报。况忠勋至戚，义
兼于此者乎？宜锡圭裂壤，允副佥属。可封开国县侯，
食邑二千户。主者施行。”